Қуандық Бишімбаевтың сотына БАҚ өкілдері неге тікелей қатыспады
DATE: 21:23, 11 Наурыз 2024 | GMT +5
TITLE: Қуандық Бишімбаевтың сотына БАҚ өкілдері неге тікелей қатыспады
URL: https://kaz.inform.kz/news/kuandik-bishmbaevtin-sotina-bak-oklder-nege-tkeley-katispadi-76f3a1/
META: DATE: 21:23, 11 Наурыз 2024 | GMT +5
TOTAL WORDS: 112
AUTHOR(S):
TEXT: «Алдын ала тыңдалым ашық режимде өтті. Заңнама талаптарына сәйкес, сот процеске қатысушылардың отырысқа қатысуын қамтамасыз етуге міндетті. Отырыс өтетін залға қатысуға ниет білдірген барлық қатысушы сыймады. Сол себепті, процеске қатысушылардың көптігін ескере отырып, қосымша тағы 2 зал қарастырылды», - делінген хабарламада. Ақпаратта айтылғандай, залдарда қажетті жабдық орнатылып, отырыс тікелей эфирде көрсетілді. Сондай-ақ, елорда сотынан ақпаратты жедел алуға мүмкіндіктің жасалғаны айтылды. Айта кетейік, бүгін Астанада Қуандық Бишімбаевтың ісі бойынша алдын ала тыңдау басталды. Сот залына журналистер тікелей қатыса алмады, БАҚ өкілдері үшін бөлек залда тікелей көрсетілім ұйымдастырылды. Экс-шенеуніктің ісіне қатысты алдын ала тыңдауға 80-ге жуық БАҚ өкілі қатысты. Аталған істің судьясы Айжан Құлбаеваның шешімімен алдын ала тыңдаудың жалғасы 12 наурыз сағат 17:00-ге белгіленді
